ДОБРИНИТЕ В НАШЕТО УЧИЛИЩЕ

С добро дело започна новата календарна година в ОУ „Христо Ботев“-кв Долно Езерово. Ученикът **Димитър Костов от V „а“ клас** намерил избягало домашно кученце на г-жа Маргарита Христова от нашия квартал. Приютил и отглеждал любимеца една седмица у дома си. Семейството на избягалото животно решило да напише обява със снимка на Бенджи, за който много страдали. Димитър видял съобщението и веднага го върнал на собствениците му, въпреки голямата си любов, която вече изпитвал към белия четириног красавец. Собствениците били много развълнувани от благородната постъпка на детето.

Съучениците му и педагогическата колегия от ОУ „Христо Ботев“, кв.Долно Езерово, гр.Бургас го поздравяват сърдечно за стореното добро. Димитър Костов получи Грамота в знак на благодарност лично от г-жа Женя Железова- директор на ОУ „Христо Ботев“-Долно Езерово.

Нека бъдем добри!

Прекрасно е, когато можеш да помагаш на хората – познати и непознати. Да помагаш, без даже да се замисляш, дали действията ти са добро дело. Аз вярвам, че е важно намерението и, разбира се, вътрешният глас, защото не винаги можем да предвидим с разума си дали помощта ще доведе до положителен резултат.

Призивът ми е всеки, който има желание, да ми напише какво добро е извършил наскоро или по-отдавна – от любов, от доброта, от милосърдие. Няма значение голямо ли, малко ли изглежда доброто ви дело. При добрите дела не съществуват мерки.

Пожелаваме на Димитър Костов здраве, лично щастие, воля и силен дух, за да бъде все така всеотдаен и да продължи благородната си мисия в подкрепа на ДОБРОТО.